संतोषी जब पांच वर्ष के थे तब उनके पिता चेन्नई से वापस मुंबई आ गए थे और उनके साथ ही संतोषी भी मुंबई आकर रहने लगे थे. लेकिन मुंबई में उनके पिता को ज्यादा काम नहीं मिल सका और वो अपने परिवार के साथ ठाणे में किराए के एक घर में रहने लगे. वहीं संतोषी भी एक निर्देशक बनना चाहते थे, इसलिए उन्होंने अपनी पढ़ाई बीच में ही छोड़ दी और अपने पिता के साथ काम करने लगे. साल 1978 में संतोषी के पिता की मृत्यु हो गई और उनके परिवार की सारी जिम्मेदारी संतोषी के ऊपर आ गई. इस दौरान उनके परिवारवालों की आर्थिक हालत एकदम खराब हुआ करती थी.